
ประกาศองค์การบริหารส่วนตำบลตะเคียนทอง

เรื่อง   สอบราคาซื้อประเภทจ่ายขาดเงินสะสม  (ลูกพันธุ์ปลากะพงและอุปกรณ์เพาะเลี้ยง)   

ด้วยองค์การบริหารส่วนตำบลตะเคียนทอง    มีความประสงค์จะสอบราคาซื้อลูกพันธุ์ปลากะพงและอุปกรณ์เพาะเลี้ยง   ตามโครงการสนับสนุนและส่งเสริมกลุ่มอาชีพโดยการสนับสนุนลูกพันธุ์ปลากะพงและอุปกรณ์เพาะเลี้ยง  ในนากุ้งร้างแบบธรรมชาติในเขตพื้นที่ หมู่ที่ 3,4,5,6  ตำบลตะเคียนทอง   ราคากลาง   408,400.-บาท    โดยมีรายละเอียดดังต่อไปนี้

- ลูกพันธุ์ปลากะพงขาว    ขนาด  2.0 – 3.0  ซม.
จำนวน 186,000  ตัว
- อุปกรณ์เพาะเลี้ยง ผ้าบาง   ขนาดกว้าง  90  ซม.   ยาว  30 ซม.   จำนวน  215  ผืน
ผู้มีสิทธิเสนอราคาจะต้องเป็นผู้มีอาชีพขายสิ่งของที่สอบราคาซื้อดังกล่าว และต้องไม่เป็น

ผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา


ผู้เสนอราคาจะต้องไม่มีผลประโยชน์ร่วมกันกับผู้เสนอราคารายอื่นที่เข้าเสนอราคากับองค์การบริหารส่วนตำบลฯ ณ วันประกาศสอบราคาซื้อขายและต้องไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อขาย


กำหนดยื่นซองสอบราคา ในวันที่  13  เดือนกันยายน  พ.ศ. 2550  ระหว่างเวลา  09.00 น. ถึง 10.00 น. ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  ที่ที่ว่าการ-อำเภอกาญจนดิษฐ์และกำหนดเปิดซองสอบราคาในวันเดียวกัน  ตั้งแต่เวลา 10.20 น.  เป็นต้นไป
ผู้สนใจติดต่อขอซื้อเอกสารสอบราคาในราคาชุดละ  1,000.- บาท     ได้ที่ที่ทำการ
องค์บริหารส่วนตำบลตะเคียนทอง  ระหว่างวันที่  29  เดือนสิงหาคม  พ.ศ. 2550   ถึงวันที่ 12 เดือนกันยายน  พ.ศ. 2550  หรือสอบถามทางโทรศัพท์หมายเลข   0-7725-5049  ต่อ 12   ในวันและเวลาราชการ
ประกาศ  ณ วันที่   28  เดือนสิงหาคม   พ.ศ. 2550


  (ลงชื่อ)            ธีระวิทย์  สุทธินุ่น





        (นายธีระวิทย์  สุทธินุ่น)


   นายกองค์การบริหารส่วนตำบลตะเคียนทอง
เอกสารสอบราคาซื้อ  เลขที่  3/2550 

การซื้อลูกพันธุ์ปลากะพงและอุปกรณ์เพาะเลี้ยง

จ่ายขาดเงินสะสม   ปีงบประมาณ  2550    
ตามประกาศองค์การบริหารส่วนตำบลตะเคียนทอง  ลงวันที่   28  สิงหาคม  2550

__________________________________


ด้วยองค์การบริหารส่วนตำบลตะเคียนทอง  ซึ่งต่อไปนี้เรียกว่า   “องค์การบริหารส่วนตำบล”   

มีความประสงค์ จะสอบราคาซื้อลูกพันธุ์ปลากะพงและอุปกรณ์เพาะเลี้ยง   ราคากลาง 408,400.- บาท   ตามรายละเอียดดังต่อไปนี้

1. ลูกพันธุ์ปลากะพงขาว   ขนาด 2.0 – 3.0 ซม.   จำนวน 186,000  ตัว

2. อุปกรณ์เพาะเลี้ยง (ผ้าบาง)   ขนาดกว้าง  90  ซม.   ยาว  30  ซม.     จำนวน  215  ผืน

โดยมีข้อแนะนำและ     ข้อกำหนดดังต่อไปนี้

1. เอกสารแนบท้ายเอกสารสอบราคา

1.1 แบบใบเสนอราคา





จำนวน 1 ชุด


1.2 แบบสัญญาซื้อขาย





จำนวน 1 ชุด


1.3 แบบหนังสือค้ำประกัน (หลักประกันสัญญา)


จำนวน 1 ชุด

1.4 แบบแสดงปริมาณงานวัสดุและราคาซื้อขาย


จำนวน 1 ชุด

1.5  หนังสือรับรอง “ลูกพันธ์ปลากะพง” จากกรมประมง

จำนวน 1 ชุด

2.คุณสมบัติของผู้เสนอราคา

2.1 ผู้เสนอราคาต้องเป็นผู้มีอาชีพค้าขายพันธุ์สัตว์น้ำที่สอบราคาซื้อดังกล่าวและต้องไม่เป็นผู้ถูกแจ้งเวียนชื่อผู้ทิ้งงานของทางราชการ    รัฐวิสาหกิจ   หรือหน่วยการบริหารราชการส่วนท้องถิ่น   หรือห้ามติดต่อหรือห้ามเข้าเสนอราคากับองค์การบริหารส่วนตำบล

2.2 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคากับองค์การบริหารส่วนตำบลฯ ณ วันประกาศสอบราคาซื้อและต้องไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อ 
3. หลักฐานการเสนอราคา

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา  ดังนี้
3.1  สำเนาหนังสือรับรองการจดทะเบียนหุ้นส่วนบริษัทหรือห้างหุ้นส่วน ให้ยื่นหนังสือ
รับรองการจดทะเบียนนิติบุคคลพร้อมรับรองสำเนาถูกต้อง และสำเนาใบทะเบียนภาษีมูลค่าเพิ่ม (ถ้ามี)  พร้อมทั้งรับรองสำเนาถูกต้อง

3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคาตามอำนาจให้บุคคลอื่นลงนามในใบเสนอราคาแทน



3.3 บัญชีรายการเอกสารทั้งหมดที่ได้ยื่นพร้อมกับซองสอบราคา รวมทั้งรายการและจำนวนตัวอย่าง (ถ้ามี)


4.  การยื่นซองสอบราคา

4.1  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้  โดยไม่มีเงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วนลงลายชื่อของผู้เสนอราคาให้ชัดเจน  จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบหรือแก้ไข  หากมีการ  ขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง

4.2  ผู้เสนอราคาจะต้องเสนอราคาให้เสนอราคาเป็นเงินบาท  และเสนอราคาเพียงราคาเดียว      โดยเสนอราคารวมและหรือราคาต่อหน่วย  และหรือต่อรายการ   ตามเงื่อนไขที่ระบุไว้ท้ายใบเสนอราคาให้ถูกต้อง   ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ   ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ    โดยคิดราคารวมทั้งสิ้นซึ่งรวมค่าภาษีมูลค่าเพิ่มและภาษีอากรอื่น ค่าขนส่ง ค่าจดทะเบียนและค่าใช้จ่ายอื่น ๆ ทั้งปวงจนกระทั่งส่งมอบพัสดุให้                                                                                                                                                  
ราคาที่เสนอ จะต้องกำหนดยืนราคาไม่น้อยกว่า 60 วัน นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบที่ตนได้เสนอไว้และจะถอนการเสนอราคามิได้
                    
4.3  ผู้เสนอราคาจะต้องเสนอกำหนดเวลาส่งมอบพัสดุ  ดังนี้



(ก)  อุปกรณ์เพาะเลี้ยง     ไม่เกิน  7  วันนับถัดจากวันลงนามในสัญญาซื้อขาย




(ข)  ลูกพันธุ์ปลากะพง    ไม่เกิน  15  วัน นับถัดจากวันลงนามในสัญญาซื้อขาย 



4.4 ก่อนยื่นซองสอบราคา ผู้เสนอราคาที่ปิดผนึกซองเรียบร้อย  จ่าหน้าซองถึง “ประธานคณะกรรมการเปิดซองสอบราคา”  โดยระบุไว้ที่หน้าซองว่า   “ใบเสนอราคาตามเอกสารสอบราคา  เลขที่ 3/2550” โดยยื่นโดยตรงต่อองค์การบริหารส่วนตำบล  ตั้งแต่วันที่ 13  เดือนกันยายน  พ.ศ. 2550  ถึงวันที่  13  เดือนกันยายน  พ.ศ. 2550  ระหว่างเวลา 09.00 น. ถึง 10.00 น.  ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอที่ที่ว่าการอำเภอกาญจนดิษฐ์



เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  และ

คณะกรรมการเปิดซองสอบราคาจะเปิดซองสอบราคาในวันเดียวกัน  ตั้งแต่เวลา  10.20 น. เป็นต้นไป

5. หลักเกณฑ์และสิทธิในการพิจารณาราคา
5.1 ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม 
5.2 หากผู้เสนอราคารายใดมีคุณสมบัติไม่ถูกต้องตามข้อ 4  แล้วคณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น  เว้นแต่เป็นข้อผิดพลาดหรือข้อผิดหลงเพียงเล็กน้อย  หรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
5.3 องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้
(1)ไม่ปรากฏชื่อผู้เสนอราคารายนั้น  ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล
(2)ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
(3)เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

(4) ราคาที่เสนอมีการขูดลบ ตก เติม แก้ไข เปลี่ยนแปลง  โดยผู้เสนอราคามิได้ลงลายมือชื่อพร้อมประทับตรา(ถ้ามี) กำกับไว้

5.4 ในการตัดสินการสอบราคาหรือในการทำสัญญา  คณะกรรมการเปิดซองสอบราคา หรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้   องค์การบริหารส่วนตำบลมีสิทธิที่จะไม่รับราคา หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
5.5 องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา  ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใดๆมิได้  รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน  หากมีเหตุที่เชื่อได้ว่า การเสนอราคากระทำไปโดยไม่สุจริต หรือมีการสมยอมในการเสนอราคา

             6. การทำสัญญาซื้อขาย
6.1 ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน 15 วัน  นับแต่

วันที่ทำข้อตกลงซื้อ องค์การบริหารส่วนตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ 1.3  ก็ได้ 

        6.2 ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน 30 วันทำการของทางราชการหรือองค์การบริหารส่วนตำบลเห็นว่าไม่สมควรจัดทำข้อตกลงเป็นหนังสือตาม   ข้อ 6.1  
ผู้ชนะการสอบราคาจะต้องทำสัญญาซื้อขายตามแบบสัญญาดังระบุในข้อ 1.3 กับองค์การบริหารส่วนตำบลภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่สอบราคาได้ ให้องค์การบริหารส่วนตำบลยึดถือไว้ในขณะทำสัญญาโดยใช้หลักประกัน
อย่างหนึ่งอย่างใดดังต่อไปนี้


(1) เงินสด


(2) เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ทำสัญญา หรือก่อนหน้านั้น ไม่เกิน 3  วันทำการของทางราชการ

(3) หนังสือค้ำประกันของธนาคารภายในประเทศ   ตามแบบหนังสือค้ำประกันดังระบุใน  
ข้อ 1.4 


(4) พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ยภายใน 15 วัน   นับถัดจากวันที่ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว

7. การจ่ายเงิน


องค์การบริหารส่วนตำบลฯจะจ่ายเงินให้ผู้ขายตามสัญญา  โดยแบ่งออกเป็น 1 งวด ดังนี้


7.1 เป็นจำนวนเงินในอัตราร้อยละ 100%  ของค่าพัสดุ เมื่อผู้ขายได้ทำการส่งมอบพันธุ์ปลากะพงขาว ให้แก่เกษตรกรในพื้นที่ดำเนินการเพาะเลี้ยงตามจุดที่คณะกรรมการตรวจรับพัสดุกำหนดจนแล้วเสร็จเรียบร้อยทุกประการ

8. อัตราค่าปรับ
ค่าปรับตามแบบสัญญาซื้อขาย ให้คิดในอัตราร้อยละ  0.20  ของราคาพัสดุต่อวัน

9. การรับประกันความชำรุดบกพร่อง
ผู้ชนะการสอบราคาซึ่งได้ทำข้อตกลงเป็นหนังสือ  หรือทำสัญญาซื้อขายตามแบบดังระบุในข้อ 1.3 แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า...-..ปี....-....เดือน..15..วัน  นับถัดจากวันที่ผู้ซื้อรับมอบลูกพันธุ์ปลากะพงและอุปกรณ์เพาะเลี้ยง โดยผู้ขายต้องส่งมอบพันธุ์ปลากกะพงและอุปกรณ์เพาะเลี้ยง ครบถ้วนตามที่องค์การบริหารส่วนตำบลฯกำหนดพร้อมคณะกรรมการตรวจรับได้ทำการตรวจรับไว้ถูกต้อง  

10. ข้อสงวนสิทธิในการเสนอราคาและอื่น ๆ
10.1เงินค่าพัสดุสำหรับการจัดซื้อในครั้งนี้ได้มาจากการตั้งจ่ายจากเงินจ่ายขาดเงินสะสม  โครงการสนับสนุนและส่งเสริมกลุ่มอาชีพโดยการสนับสนุนพันธุ์ปลากะพงและอุปกรณ์เพาะเลี้ยง  ในนากุ้งร้างแบบธรรมชาติในเขตพื้นที่  หมู่ที่ 3,4,5,6  ตำบลตะเคียนทอง การลงนามในสัญญาซื้อขายจะกระทำได้ต่อเมื่อองค์การบริหารส่วนตำบลฯ ได้รับอนุมัติเงินจ่ายขาดเงินสะสม  ประจำปีงบประมาณ  2550 แล้วเท่านั้น  และองค์การบริหารส่วนตำบลขอสงวนสิทธิในการยกเลิกการสอบราคาในครั้งนี้  ในกรณีที่องค์การบริหารส่วนตำบลมีงบประมาณไม่เพียงพอ


10.2 ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 6 องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

10.3 องค์การบริหารส่วนตำบลสงวนสิทธิที่จะแก้ไข  เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักอัยการสูงสุด (ถ้ามี)


11. ในระหว่างที่ทำการส่งของ  ผู้ขายพึงปฏิบัติตามหลักเกณฑ์ที่กฎหมายและระเบียบที่กำหนด  โดยเคร่งครัด
12. ประกาศสอบราคาฉบับนี้ ให้ถือว่าเป็นส่วนหนึ่งของสัญญาซื้อขาย
วันที่  28  เดือนสิงหาคม  พ.ศ.2550

องค์การบริหารส่วนตำบลตะเคียนทอง

